
Narva Linnavalitsuse 17.12.2014 korralduse nr 1577-k

„Sõitjateveo avaliku teenindamise otselepingu pikendamine“ muutmine
1. Asjaolud ja menetluse käik
Narva Linnavalitsuse 21.12.2012.a. korralduse nr 1305-k alusel on Narva Linnavalitsuse Arhitektuuri- ja Linnaplaneerimise Ameti ja AS-i Narva Bussiveod (registrikood 10247291, asukohaga Kadastiku tn 51 21004 Narva) vahel sõlmitud 02.01.2013.a. sõitjateveo avaliku teenindamise leping nr 4 (edaspidi ka leping nr 4) tähtajaga 01.01.2013 – 31.12.2013.a. Narva Linnavalitsuse 22.10.2014.a korralduse nr 1228-k alusel on eelnimetatud teenindamise leping nr 4 pikendatud samadel tingimustel  kuni 31.12.2014.a. 
Vedaja oli kohustatud korraldama sõitjatevedu bussidega kinnitatud sõiduplaanides ettenähtud liinidel ja kellaaegadel Narva linna eelarves selleks ette nähtud eelarvevahendite raames.

Narva Linnavalitsus otsustas korraldada 2015. aastal avatud riigihanke sõitjateveo teenuste osutamiseks. Kuna kuni riigihanke tulemuste kinnitamiseni tuli korraldada Narva linnas sõitjatevedu 2015 eelarves ettenähtud eelarveliste vahendite piires on Narva Linnavalitsuse 17.12.2014 korraldusega nr 1577-k „Sõitjateveo avaliku teenindamise otselepingu pikendamine“ leping nr 4 pikendatud kuni riigihankemenetluse käigus edukaks tunnistatud pakkujaga uue hankelepingu sõlmimiseni.    

Arhitektuuri- ja Linnaplaneerimise Amet korraldas riigihanke ja Narva Linnavalitsuse 23.09.2015 korraldusega nr 1075-k „Riigihanke „Narva linna avaliku bussiliiniveo teostamine“ (viitenumber 164562) hanketulemuste kinnitamine“ tunnistati riigihankes edukaks AS Atko Bussiliinid (registrikood 10926425) pakkumus.
Vastavalt eelnimetatud riigihanke tingimustele hankelepingu täitmise alguskuupäev on 01.02.2016. Seega kuni selle kuupäevani peab AS Narva Bussiveod jätkama sõitjateveo avaliku teenindamist Narva linna haldusterritooriumil.
Ülaltoodust lähtuvalt tuleb muuta Narva Linnavalitsuse 17.12.2014 korraldusega nr 1577-k „Sõitjateveo avaliku teenindamise otselepingu pikendamine“ kehtestatud sõitjateveo avaliku teenindamise lepingu tähtaeg selleks, et AS Narva Bussiveod jätkaks osutada sõitjateveo avaliku teenindamist Narva linna haldusterritooriumil.

2. Õiguslikud alused
Kohaliku omavalitsuse korralduse seaduse § 6 lg 1 kohaselt on omavalitsusüksuse ülesandeks korraldada linnasisest ühistransporti.
Ühistranspordiseaduse (ÜTS) § 13 lõike 1 punkti 6 alusel sõlmib omavalitsusorgan oma haldusterritooriumil vedajatega avaliku teenindamise lepinguid ning korraldab riigihankeid vedajate leidmiseks avalikule liiniveole. 
ÜTS § 19 lõige 1 punkt 5 sätestab, et  avaliku teenindamise lepingu alusel teostatavat liinivedu korraldab linnavalitsus (pädev asutus) bussiliikluses linnasisesel sõitjateveol, samuti sõitjateveol liinil, mis küll ületab linna piiri, kuid mida käesoleva seaduse § 4 lõike 2 alusel loetakse linnaliiniks, ning maakonnaliinil § 13 lõikes 3 nimetatud juhul. 

ÜTS § 20 lõike 1 avaliku teenindamise kohustuse saab vedajale panna üksnes pädeva asutuse ja vedaja vahelise avaliku teenindamise lepingu alusel.
3. Otsus
Muuta Narva Linnavalitsuse 17.12.2014 korralduse nr 1577-k „Sõitjateveo avaliku teenindamise otselepingu pikendamine“ punkti 3 ja sõnastada see järgmiselt:

„Pikendada Narva Linnavalitsuse Arhitektuuri- ja Linnaplaneerimise Ameti ja AS-i Narva Bussiveod (registrikood 10247291, asukohaga Kadastiku tn 51 21004 Narva) vahel 02.01.2013.a. sõlmitud avaliku teenindamise otselepingu nr 4 kehtivust samadel tingimustel kuni riigihankes „Narva linna avaliku bussiliiniveo teostamine“ (viitenumber 164562) edukaks tunnistatud pakkuja AS Atko Bussiliinid (registrikood 10926425) sõitjateveo avaliku teenindamise alustamiseni. 

4. Rakendussätted
4.1. Linnakantseleil teha korraldus teatavaks Narva Linnavalitsuse Arhitektuuri- ja Linnaplaneerimise Ametile ning AS-le Narva Bussiveod.
4.2. Korraldus jõustub seaduses sätestatud korras.
4.3    Käesoleva korralduse peale võib esitada Narva Linnavalitsusele vaide haldusmenetluse

         seaduses sätestatud korras 30 päeva jooksul arvates korraldusest teadasaamise päevast või 

         esitada kaebus Tartu Halduskohtu Jõhvi kohtumajale halduskohtumenetluse seadustikus 

         sätestatud korras 30 päeva jooksul arvates korralduse teatavakstegemisest.

